En knallertkører er lørdag efter midnat fløjet med lægehelikopter til Aalborg Universitetshospital efter en ulykke på Østerild Byvej uden for Thisted, hvor han havde kørt uden hjelm.

En knallertkører påkørte natten til lørdag ved midnatstid en chikane, mens han kørte ad Østerild Byvej uden for Thisted uden hjelm. Han blev slynget af knallerten og lå på vejen ved redningsberedskabets ankomst. Det oplyser vagtchef ved Midt- og Vestjyllands Politi Carsten Henriksen. Han blev fløjet med lægehelikopter til Aalborg Universitetshospital med et hovedtraume, og hans tilstand blev på daværende tidspunkt betegnet som kritisk. Da knallertkøreren efter ulykken var i kritisk tilstand, har en bilinspektør været på stedet.